Bláthnaid Ní Chofaigh

Láithreoir teilifíse Éireannach as Ráth Cairn i nGaeltacht na Mí is ea Bláthnaid Ní Chofaigh, a rugadh ar an 12 Samhain 1970.

 Saol 
As Conamara do shinsir Ní Chofaigh, ach aistríodh go Ráth Cairn iad i 1935 le bunú Ghaeltacht na Mí. Rugadh ise féin i Québec i gCeanada.

 Craoltóireacht 
Thosaigh Bláthnaid mar láithreoir ar Echo Island, clár siamsaíochta do dhaoine óga ar Raidió Teilifís Éireann sna 1990idí. 

Tuairiscíodh go ndearna an file agus léitheoir Michael Davitt ciapadh ar Bhláthnaid Ní Chofaigh nuair a thosaigh sí ag obair in RTÉ mar thuairisceoir óg (bhí sí ag obair le Davitt, SBB, Rónán Mac Aodha Bhuí agus Art Ó Briain ar "Scaoil Amach an Bobailín" ag an am).  

Chuaigh sí go Teilifís na Gaeilge (TG4 an lae inniu) nuair a bunaíodh an stáisiún sin sa bhliain 1996, agus d'oibrigh sí mar láithreoir ar chláir theilifíse do pháistí. Bhí uirthi sos a thógáil amach ón láithreoireacht agus í ag súil.  Tháinig Ní Chofaigh ar ais ar an scáileán chun an clár RTÉ Celebrity Farm a chur i láthair, le réaltaí eile ar nós Twink (Adele King), George McMahon agus Máiréad McGuiness.

Bhí Bláthnaid ina láithreoir do RTÉ agus TG4 le haghaidh Comórtas Domhanda Samhraidh na gCluichí Oilimpeacha 2003 in Éirinn. Bhí sí ina comhláithreoir do chlár de chuid RTÉ, mar shampla The Afternoon Show (ó 2004). Bhí Ní Chofaigh ina ball den chlár siamsaíochta RTÉ do dhuine fásta The Podge and Rodge Show, agus thit sí i dtrioblóid faoi rudaí labhairthe aici ar an gclár faoi Dicky Rock. Bhí sí ina breitheamh ar The All-Ireland Talent Show.

 Pearsanta 
Faoi láthair tá Ní Chofaigh ina cónaí lena clann (cúigear) i mBaile Átha Cliath i ndeisceart na cathrach ach téann sí ar ais go minic go Ráth Chairn chun a muintir a fheiceáil. D'éag a hathair sa bhliain 2008 i Ráth Cairn. Tá a muintir fós ag cónaí i Ráth Chairn agus feictear Bláthnaid corruair sa Bhradán Feasa i Ráth Chairn.

 Féach freisin 

 Michael Davitt

 Tagairtí 

Catagóir:Láithreoirí teilifíse Éireannacha
Catagóir:Daoine as Contae na Mí
Catagóir:Daoine Ceanadacha
Catagóir:Daoine a rugadh i 1970
Catagóir:Daoine beo